દેશભરમાં બનતી દુષ્કર્મની ઘટનાઓને પગલે દેશ આખો હચમચી ઉઠ્યો છે ત્યારે રાજકોટ શહેરમાં બહેનો દીકરીઓની સલામતી એ બહુ મોટો પ્રશ્ન ઉદ્ભવ્યો છે શનિવારે રાત્રે શહેર પોલીસ દ્વારા કણકોટ પાસે મોડી રાત્રે એક યુવતીની મદદ પોલીસ કેવીરીતે કરે તે અંગેની મોકડ્રિલ યોજી હતી આ ઘટનાના બીજા જ દિવસે એટલે કે ગત રાત્રે કેકેવી ચોકમાં કારચાલક ત્રિપુટીએ કોટેચા ચોકથી રિક્ષામાં જતી બે યુવતીઓનો પીછો કરી છેડતી કરી લીલા ચણાના કચરાનો ઘા કરી છેડતી કરતા ભારે ચકચાર મચી ગઈ હતી ઘટનાને પગલે માલવીયાનગર પોલીસ સ્ટેશનનો કાફલો દોડી ગયો હતો જાગૃત યુવતીએ નંબર નોંધી લીધા હોવાથી ગણતરીની કલાકોમાં જ ત્રણેય નશાખોર આરોપીઓને પોલીસે દબોચી લઇ કાયદાનું ભાન કરાવ્યું હતું.